Cupra dobiva nove razsežnosti

**Cupra: posebno naznanilo ob praznovanju prvega rojstnega dneva nove znamke**

* **Cupra bo 22. februarja, eno leto po razglasitvi nove znamke, javnosti predstavila konceptno vozilo**
* **Novo vozilo tako v oblikovalskem kot tudi tehnološkem pogledu jasno nakazuje usmeritev in vizijo znamke**
* **Ekskluzivno vozilo združuje osupljiv videz in dinamično vozno izkušnjo**

**Martorell (Španija), 15. 2. 2019** –22. februarja bo Cupra praznovala prvo obletnico obstoja kot samostojna avtomobilska znamka. Ob tej priložnosti bo z visokozmogljivim vozilom, ki ga zaznamujeta nov, prefinjen dizajn in edinstvena vozna izkušnja, dobila nove razsežnosti.

S tem konceptnim vozilom, prvim, ki so ga razvili posebej za znamko Cupra, je razvojna ekipa ustvarila model, ki združuje prednosti visokozmogljivega avtomobila in SUV-ja.

Dinamično konceptno vozilo, ki se ponaša s privlačnim dizajnom in najsodobnejšo kakovostjo, se uvršča v izjemno pomemben segment, v katerem si kupci še vedno želijo, da bi s svojim avtomobilom izstopali iz množice.

**"To konceptno vozilo je sinteza tistega, kar simbolizira Cupra, je poseben in edinstven avtomobil z osupljivim tridimenzionalnim dizajnom, ki odraža njegove zmogljivosti in priča o energiji, ki jo imamo pri znamki Cupra za razvoj vozil naslednje generacije,"** je povedal Wayne Griffiths, izvršni direktor Cupre.

Pridružite se nam 22. februarja ob digitalnem razkritju **Cuprinega konceptnega vozila**.

**Cupra** je ekskluzivna znamka za edinstvene ljudi, znamka, ki prevzame kupce in ki s svojo edinstvenostjo, izbranostjo in zmogljivostjo izpolnjuje pričakovanja vseh ljubiteljev avtomobilov. Cupra bo skrbela za razvoj novih modelov, s sodelovanjem na dirkah serije TCR pa tudi za ohranjanje motošportnega in tekmovalnega duha. Svet znamke Cupra je živ in pripravljen, da osvoji novo skupino navdušencev v skoraj 280 specializiranih kotičkih in trgovinah po vsem svetu.

|  |  |  |  |
| --- | --- | --- | --- |
| **SEAT Communications** | | | |
| **Arnaud Hacault**  Vodja produktnega komuniciranja  T/ +34 659 13 48 04  arnaud.hacault@seat.es  [**www.seat-mediacenter.es**](http://www.seat-mediacenter.es) |  | **Jaume Rabassa**  Produktno komuniciranje T/ +34 619 61 64 70 jaume.rabassa@seat.es |